CELEX: 32010R0447
Language: el
Date: 2010-05-21 00:00:00
Title: Κανονισμός (ΕΕ) αριθ. 447/2010 της Επιτροπής, της 21ης Μαΐου 2010 , για την προκήρυξη διαγωνισμού πώλησης αποκορυφωμένου γάλακτος σε σκόνη

22.5.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 126/19
            
         ΚΑΝΟΝΙΣΜΌΣ (ΕΕ) αριθ. 447/2010 ΤΗΣ ΕΠΙΤΡΟΠΉΣ
   της 21ης Μαΐου 2010
   για την προκήρυξη διαγωνισμού πώλησης αποκορυφωμένου γάλακτος σε σκόνη
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 43 στοιχεία στ) και ι), σε συνδυασμό με το άρθρο 4,
   Εκτιμώντας τα ακόλουθα:
   
               (1)
            
            
               Λαμβανομένων υπόψη της τρέχουσας κατάστασης στην αγορά του αποκορυφωμένου γάλακτος σε σκόνη από πλευράς ζήτησης και τιμών και του επιπέδου των αποθεμάτων παρέμβασης, είναι σκόπιμο να προκηρυχθεί διαγωνισμός για την πώληση αποκορυφωμένου γάλακτος σε σκόνη παρέμβασης, σύμφωνα με τον κανονισμό (ΕΕ) αριθ. 1272/2009 της Επιτροπής, της 11ης Δεκεμβρίου 2009, περί λεπτομερειών εφαρμογής του κανονισμού (ΕΚ) αριθ. 1234/2007 όσον αφορά την αγορά και την πώληση γεωργικών προϊόντων από τη δημόσια παρέμβαση (2).
            
         
               (2)
            
            
               Για την καλύτερη διαχείριση των πωλήσεων από την παρέμβαση, καθορίζεται ημερομηνία πριν από την οποία το αποκορυφωμένο γάλα σε σκόνη παρέμβασης πρέπει να έχει εισέλθει στο απόθεμα ώστε να είναι διαθέσιμο προς πώληση.
            
         
               (3)
            
            
               Το άρθρο 40 παράγραφος 4 στοιχείο β) του κανονισμού (ΕΕ) αριθ. 1272/2009 προβλέπει ότι είναι αναγκαίο να καθοριστούν οι προθεσμίες υποβολής των προσφορών.
            
         
               (4)
            
            
               Σύμφωνα με το άρθρο 45 του κανονισμού (ΕΕ) αριθ. 1272/2009, ορίζεται προθεσμία εντός της οποίας οι οργανισμοί παρέμβασης κοινοποιούν στην Επιτροπή τις προσφορές οι οποίες γίνονται δεκτές.
            
         
               (5)
            
            
               Λόγω της μεγάλης μεταβλητότητας των τιμών της αγοράς, είναι σκόπιμο να αυξηθεί η εγγύηση που συστήνεται για την προσφορά, κατά παρέκκλιση από το άρθρο 44 στοιχείο β) του κανονισμού (ΕΕ) αριθ. 1272/2009.
            
         
               (6)
            
            
               Η διαχειριστική επιτροπή για την κοινή οργάνωση των γεωργικών αγορών δεν διετύπωσε γνώμη εντός της προθεσμίας που της έθεσε ο πρόεδρός της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Πεδίο εφαρμογής
   Αρχίζουν οι πωλήσεις, στο πλαίσιο διαδικασίας διαγωνισμού, αποκορυφωμένου γάλακτος σε σκόνη το οποίο εισέρχεται στο απόθεμα πριν από την 1η Μαΐου 2009, υπό τους όρους του τίτλου ΙΙΙ του κανονισμού (ΕΕ) αριθ. 1272/2009.
   Η προτεινόμενη τιμή είναι η τιμή ανά 100 Kg προϊόντος.
   Άρθρο 2
   Ημερομηνία υποβολής
   1.   Η προθεσμία υποβολής προσφορών για τους επιμέρους διαγωνισμούς λήγει την τρίτη Τρίτη κάθε μήνα στις 11:00 π.μ. (ώρα Βρυξελλών). Ωστόσο, για τον Αύγουστο, η προθεσμία λήγει την τέταρτη Τρίτη στις 11:00 π.μ. (ώρα Βρυξελλών) και για τον Δεκέμβριο τη δεύτερη Τρίτη στις 11:00 π.μ. (ώρα Βρυξελλών). Εάν η Τρίτη είναι αργία, η προθεσμία λήγει την προηγούμενη εργάσιμη ημέρα στις 11:00 π.μ. (ώρα Βρυξελλών).
   2.   Η προθεσμία υποβολής των προσφορών για τον πρώτο επιμέρους διαγωνισμό λήγει την 1η Ιουνίου 2010 στις 11.00 (ώρα Βρυξελλών).
   3.   Οι προσφορές υποβάλλονται στους οργανισμούς παρέμβασης (3).
   Άρθρο 3
   Κοινοποίηση στην Επιτροπή
   Η προβλεπόμενη στο άρθρο 45 του κανονισμού (ΕΕ) αριθ. 1272/2009 κοινοποίηση πραγματοποιείται στις 4.00 μ.μ. (ώρα Βρυξελλών), κατά την λήξη της προθεσμίας υποβολής των προσφορών, όπως ορίζεται στο άρθρο 2 του παρόντος κανονισμού.
   Άρθρο 4
   Παρέκκλιση
   Κατά παρέκκλιση από το άρθρο 44 στοιχείο β) του κανονισμού (ΕΕ) αριθ. 1272/2009, η εγγύηση για το αποκορυφωμένο γάλα σε σκόνη καθορίζεται σε 200 EUR/τόνο.
   Άρθρο 5
   Έναρξη ισχύος
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Μαΐου 2010.
      
         
            Για την Επιτροπή, εξ ονόματος του Προέδρου,
         
         Dacian CIOLOŞ
         
            Μέλος της Επιτροπής
         
      
   
   
      (1)  ΕΕ L 299 της 16.11.2007, σ. 1.
   
      (2)  ΕΕ L 349 της 29.12.2009, σ. 1.
   
      (3)  Οι διευθύνσεις των οργανισμών παρέμβασης διατίθενται στον δικτυακό τόπο CIRCA της Ευρωπαϊκής Επιτροπής (http://circa.europa.eu/Public/irc/agri/lait/library?l=/&vm=detailed&sb=Title).